Mens tre frivillige dykkere og en lege befant seg inne hos de innesperrede for å forberede redningsaksjonen, og gi guttene et minimum av svømmeundervisning og bruk av pustemasker, fortsatte arbeidet med å tømme grottegangene for vann. Da meteorologer meldte om stor sannsynlighet for større nedbørmengder, bestemte redningsledelsen at de 13 måtte evakueres ut i puljer, så langt dykkernes depoter av oksygenflasker holdt.